APSTIPRINU
Vidzemes jauno talantu atbalsta fonda
vadītājs Mārtiņš Bergs
(apstiprinājuma datums skatāms laika zīmogā)


Madonas novada mazo vokālistu konkursa
“Madonas novada Cīrulītis 2027”
NOLIKUMS

1. Madonas novada mazo vokālistu konkursa “Madonas novada Cīrulītis 2027” (turpmāk – konkurss) mērķis ir veicināt Madonas novada pirmsskolas izglītības iestāžu (turpmāk – pirmsskolas) bērnu muzikālo spēju attīstību un sekmēt latviešu tautas dziesmu a capella dziedāšanas prasmes.

2. Konkursu organizē Vidzemes Jauno talantu atbalsta fonds sadarbībā ar Jāņa Norviļa Madonas Mūzikas skolu.

3. Konkursā piedalās pirmsskolu bērni vecumā līdz septiņiem gadiem (ieskaitot):
3.1. konkurss norisinās divās vecuma grupās:
3.1.1. I grupa – līdz piecu gadu (ieskaitot) vecumam;
3.1.2. II grupa – no sešiem līdz septiņiem gadiem (ieskaitot).
3.2. dalībnieku vecumu nosaka uz konkursa otrās kārtas norises dienu.

4. Prasības konkursa dalībniekiem:
4.1. atskaņot divas brīvas izvēles dziesmas no galvas:
4.1.1. pirmā dziesma – latviešu tautas dziesma a capella;
4.1.2. otrā dziesma – ar iespēju izmantot akustiska instrumenta pavadījumu, bet ne fonogrammu.
4.2. repertuārs atbilst solista vecumam un vokālajām spējām.

5. Konkurss notiek divās kārtās:
5.1. pirmo kārtu organizē Madonas novada pašvaldības pirmsskolas līdz 2027. gada 16. aprīlim, pieaicinot vienu žūrijas pārstāvi no Jāņa Norviļa Madonas Mūzikas skolas;
5.2. konkursa otrā kārta notiek 2027. gada 7. maijā Jāņa Norviļa Madonas Mūzikas skolas Laimas zālē.

6. Pēc konkursa pirmās kārtas pieteikumu konkursa otrajai kārtai (1.pielikums) iesniedz līdz 2027. gada 23. aprīlim, nosūtot to uz elektroniskā pasta adresi madonasmuzikasskola@madona.edu.lv. Uz konkursa otro kārtu tiek izvirzīti ne vairāk kā divi dalībnieki no katras vecuma grupas, izņemot pirmsskolas ar lielu bērnu skaitu, kur ar pirmās kārtas žūrijas lēmumu uz otro kārtu var izvirzīt lielāku bērnu skaitu.

7. Titula Madonas novada Cīrulītis ieguvējs konkursā piedalās ne biežāk kā reizi divos gados.

8. Mēģinājumu grafiku un uzstāšanās kārtību konkursa otrajai kārtai dalībniekam un tā pārstāvētajai pirmsskolai paziņo līdz 2027. gada 30. aprīlim.

9. Konkursa dalībnieku sniegumu konkursa otrajā kārtā vērtē ar Vidzemes jauno talantu atbalsta fonda vadītāja rīkojumu apstiprināta žūrijas komisija.

10. Konkursa dalībniekus vērtē 10 baļļu sistēmā, ņemot vērā šādus vērtēšanas kritērijus (2.pielikums):
10.1. mākslinieciskais sniegums;
10.2. vokālā kultūra;
10.3. kopiespaids.

11. Konkursa noslēgumā visi otrās kārtas dalībnieki saņem balvas dažādās nominācijās.

12. Galvenā nominācija Madonas novada Cīrulītis 2027 tiek piešķirta katrā vecuma grupā atsevišķi.

13. Dalībnieku personas datu apstrāde:
13.1. dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā;
13.2. dalībnieka pedagogs ir informēts par nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti;
13.3. Vidzemes jauno talantu atbalsta fonds savā darbībā ievēro Vispārīgās datu aizsardzības regulas, Fizisko personu datu apstrādes likuma un citos normatīvajos aktos noteiktās prasības attiecībā uz personas datu apstrādes likumīgumu un aizsardzību.

14. Kontaktpersona par konkursa norisi ir Vidzemes jauno talantu atbalsta fonda vadītājs un Jāņa Norviļa Madonas Mūzikas skolas direktors Mārtiņš Bergs, e-pasta adrese martins.bergs@madona.edu.lv, tālrunis 26194675.



SASKAŅOTS
Madonas novada domes priekšsēdētāja vietnieks
izglītības, uzņēmējdarbības un civilās aizsardzības jomās Māris Justs
(saskaņojuma datums skatāms laika zīmogā)





1.pielikums

PIETEIKUMS
(aizpildāma elektroniski Word formātā)

Madonas novada mazo vokālistu konkursam
Madonas novada Cīrulītis 2027
2027. gada 7. maijā
Jāņa Norviļa Madonas Mūzikas skolas Laimas zāle
Blaumaņa ielā 16, Madonā


Iesniegt līdz 2027. gada 23. aprīlim, 
nosūtot uz elektroniskā pasta adresi
madonasmuzikasskola@madona.edu.lv

Ziņas par dalībnieku:
	Dalībnieka vārds, uzvārds
	

	Vecums (dzimšanas gads, diena, mēnesis)
	

	Grupa (atbilstoši konkursa nolikumam)
	

	Deklarētā dzīves vieta
	

	Pirmsskola, ko dalībnieks pārstāv
	

	Vokālā pedagoga vārds, uzvārds
	

	Koncertmeistara vārds, uzvārds
	

	Pirmsskolas kontaktpersonas vārds, uzvārds, tālruņa numurs
	

	Aprakstoša informācija par dalībnieku 
(par ko vēlas kļūt, kad izaugs, kas garšo, ko patīk darīt vai jebkāda cita informācija, kas raksturo bērnu)
	

	Atzīme par to, vai dalībnieka likumiskais pārstāvis piekrīt fotografēšanai, filmēšanai u.c.
(atzīmēt ar krustiņu)
	Piekrīt
	Nepiekrīt




Repertuārs:
	Latviešu tautas dziesma
	Nosaukums:

	
Otra izvēles dziesma
	Nosaukums:

	
	Mūzikas autors:

	
	Teksta autors:





2.pielikums

Madonas novada mazo vokālistu konkursa
Madonas novada Cīrulītis 2027 
vērtēšanas kritēriji


Konkursa dalībnieks tiek vērtēts 10 baļļu sistēmā pēc šādiem kritērijiem:
	N.p.k.
	Vērtējuma kritēriji
	1. dziesma
	2. dziesma
	Kopā

	1.
	Mākslinieciskais sniegums 
	
	
	

	2.
	Vokālā kultūra
	
	
	

	3.
	Kopiespaids
	
	
	

	
	Kopējā punktu summa:
	




DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
